Hatzegopteryx a fost un dinozaur de mari dimensiuni, care a trăit acum aproximativ 71-65 de milioane de ani. Exemplarul care va fi prezentat la Muzeul ”Antipa” are o deschidere a aripilor de 12 metri şi un craniu care măsoară aproape trei metri.

Hatzegopteryx, care aparţine Dino Parc, va fi prezentat la Muzeul Antipa în cadrul expoziţiei ”Aripi peste timp” şi a fost reprodus conform ultimelor descoperiri făcute de Dan Grigorescu, profesorul care a găsit fragmentele din oasele giganticului dinozaur, notează News.ro.

Expoziţia „Aripi peste timp” va fi deschisă în perioada 28 iulie - 14 august, interval în care îl vei putea admira nu doar pe Hatzegopteryx, dar şi pe Pteranodon animatronic şi încă trei exponate, amplasate în exteriorul Muzeului de Geologie. După vizita în Bucureşti, dinozaurii se vor duce la ei acasă, la Dino Parc Râşnov.